אוליביה בנסון (חוק וסדר)
רקע > מערכות יחסים > אליוט סטייבלר

השותפות של בנסון עם סטייבלר נחשבת למוקד ראשי בתוכנית "מדור מיוחד" ובתוכנית "הפשע המאורגן". מערכת היחסים ביניהם מוצגת כמערכת יחסים בין אחים, לעיתים קרובות לא מסכימים אחד עם השני ועד להתנגחויות של ממש.
הרגיטאי תיארה את מערכת היחסים בין בנסון לסטייבלר כמורכבת:
"לפעמים זה ממש כמו אח ואחות. אני חושבת שהסיבה ששניהם עובדים טוב ביחד היא כי שניהם חולקים אהבה לעבודה ולסיוע לאנשים. יש להם כבוד הדדי אחד לשני. אני חושבת שאורך החיים הממוצע לבלש במדור המיוחד הוא ארבע שנים בגלל הקושי והלחץ שנלווים לתפקיד. הם עובדים ביחד זמן רב מזה, ככה שהם מרגישים כמעט בעולם משל עצמם. יש גם מתח מיני ביניהם, והוא נורא טעון ורב שכבתי. אנשים שואלים אותי אם הם יהיו ביחד - ואנשים רוצים את זה, ולפעמים אני חושבת שאפילו אוליביה רוצה את זה - אבל אני לא חושבת שזה יקרה אי פעם"
המקור באנגלית
Sometimes it's very much like brother and sister, and I think the reason that they're so close is that they share a passion for their jobs and for the people. They have a mutual respect for one another. I think that the average lifespan of an SVU detective is four years because of the difficulty and stress involved. They've been doing it for longer than that, so they feel like they're in their own world almost. There's also sexual chemistry between them, it's so loaded and layered. People ask me if they'll ever get together—and people want that, and sometimes I think even Olivia wants that—but I don't think that will ever happen
בר ציין שמערכת יחסים רומנטית בין בנסון לסטייבלר היא משהו שהוא לא חושב שיקרה, אך גם אמר "לעולם אל תגידו לעולם לא".
הרגיטאי ציינה שהסצנה האהובה עליה בתוכנית הייתה בפרק "Fault" בעונה 7, כאשר אנס ילדים ורוצח בשם ויקטור פול גיטאנו (לו דיאמונד פיליפס) מכוון אקדח לראשו של סטייבלר. הרגיטאי סיפרה: "אני מנהלת איתו משא ומתן (כדי שיוריד את האקדח). זאת הייתה סצנה כואבת ובעלת סיכון גבוהה. אליוט ואני מודים שאכפת לנו האחד מהשני... הוא כל מה שיש לאוליביה. שם באמת ראינו את זה מתבטא".[דרוש מקור][מפני ש...] בפרק אחר בעונה 10, כשאליוט הופך לשוטר סמוי ומסתנן לרשת הברחה של בעלי חיים, בנסון באה לבית שלו (בית בדוי שהוא מתגורר בו לצורך החקירה) ומנסה לשכנע אותו לוותר על הרעיון. כשהאנשים שסטייבלר חוקר באים לבית בהפתעה, היא מתפשטת בחדר ומעמידה פנים שהיא זונה שאליוט הזמין.
כשסטייבלר פורש מהמחלקה (מחוץ למסך), בנסון מתייסרת ולוקח לה זמן להתחבר לשותפה החדש, ניק אמארו. בנסון נוהגת להזכיר את סטייבלר במהלך העבודה ומחוצה לה; היא מספרת לבלש החדש מה אליוט היה עושה במצבים מסוימים, ולעיתים אפילו אומרת שהיא "מתגברת על מישהו". בעונה 22, בנסון וסטייבלר נפגשים לאחר עשור שלא ראו אחד את השנייה לאחר שקאת'י (איזבל גיליס (אנ')), אשתו של אליוט מאושפזת בבית החולים במצב אנוש בעקבות פיצוץ מטען חבלה שנועד לאליוט. בנסון מוכרחה להשאיר את סטייבלר, שכעת עובד ברומא במטה למלחמה בפשע המאורגן מחוץ לחקירה. השניים מנהלים שיחה קצרה בה בנסון מספרת לאליוט שהיא פגועה מהדרך שבה הוא עזב את היחידה. כשקאת'י מתה מפצעיה, בנסון מסייעת לאליוט להשיג צדק עבור אשתו המנוחה.
לאחר שבנסון מזהה שסטייבלר סובל מפוסט טראומה בעקבות מות אשתו, היא מנסה לעמת אותו עם חשדה. הוא לעומת זאת דוחה את ניחומיה ומפציר בה לרדת מהעניין. לבסוף, בנסון עורכת יחד עם ילדיו של אליוט "התערבות". למרות שסטייבלר דוחה את מאמציה של בנסון לסייע לו, הוא מתוודה בפניה מול ילדיו שהוא אוהב אותה (אם כי שניות לאחר מכן הוא מתקן את עצמו ואומר "אני אוהב אתכם" לאוליביה ולילדיו).